Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: 4.2.6. Az Alkotmánybíróság – az Alkotmánybíróságról szóló 1989. évi XXXII. törvény (a továbbiakban: Abtv.) 43. § (4) és
Paragraph Index: 1176

1. Az Abh. többségi indokolása – amely csak a 2010-es esztendõben keletkezett 98%-os különadó-fizetési kötelezettségekre vonatkozott – hangsúlyozta, hogy e kötelezettség olyan kifizetéseket is érinthet, amelyek eltérést nem engedõ szabályok kényszerû alkalmazásának a következményei. Ebben az esetben – így a határozat többségi indokolása – a különadó nem szabályozási eszközként mûködik, hiszen a különadó alá esõ tényállás elkerülhetetlen: nem is a visszaélésszerûkifizetések megakadályozásaa célja, hanem az a funkciója, hogy a kifizetett összeghatár feletti részének – vagyis a különadó alapjának – csaknem teljes egészét elvonja a központi költségvetés javára. Az Abh. szóhasználatában: „[a] jelen esetben a közszférából való távozással összefüggésben jogszabály alapján, rendeltetésszerûjoggyakorláskeretei között teljesített kifizetésekreis alkalmazható,jelentõsmértékû, büntetõ jellegû adóról van szó (…) A törvény az adóalanyt olyan alanyi jogon szerzett jövedelemtõl fosztja meg, amely õt megilletné (…) a törvényalkotó jelen esetben a «külön mértéket» teljes elvonásként értelmezte (…)”. A 2010-es adóévre vonatkozó 98%-os adómértéket az Alkotmánybíróság elsõsorban a fentiekre tekintettel minõsítette alkotmányellenesnek az Abh.-ban.

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes